
U IME REPUBLIKE HRVATSKE

P R E S U D A 

	Općinski sud u Rijeci, Prekršajni odjel, po sutkinji Meliti Šimić, kao sucu pojedincu, na prijedlog  više sudske savjetnice Bernarde Pešut, u prekršajnom postupku protiv okrivljenika Saše Lebara, zbog djela prekršaja iz članka 13. Zakona o prekršajima protiv javnog reda i mira (NN broj: 41/77, 47/89, 55/89, 47/90, 55/91, 29/94, 114/22) pokrenutog optužnim prijedlogom MUP PU Primorsko-goranska Rijeka-Prve policijske postaje Rijeka, broj: 211-07/23-5/26413 od 21.rujna 2023., nakon glavne i javne rasprave održane 25.svibnja 2026. u odsutnosti okrivljenika i ovlaštenog tužitelja, objave presude održane 27.svibnja 2026., temeljem članka 182.t3. Prekršajnog zakona, 

p r e s u d i o    j e
	
okrivljeni Saša Lebar od oca Stjepana, rođen 19.rujna 1975., s prebivalištem u rijeci, Bujska 10,državljanin RH, OIB:28549470869,prekršajno nekažnjavan,



oslobađa se od optužbe   
	da bi 
I	31.srpnja 2023. u 10,00 u Rijeci, Lošinjska bb narušavao javni red i mir na način da je  alkoholiziranom stanju od 1,92 g/kg glasno vikao  i galamio te onemogućavao odvijanje prometa na način da se nije htio pomaknuti vozilu reg oznake RI136PL a kojim je upravljao vozač Lučano Korlević, tražeći za prolazak pet eura i vrijeđajući vozača Lučana Korlevića "jebem ti mater srpsku"..znam gdej živiš" 

čime da bi počinio prekršaj iz  članka 13. Zakona o prekršajima protiv javnog reda i mira

II./ Na temelju odredbe čl. 140. st. 2. Prekršajnog zakona, troškovi prekršajnog postupka iz čl. 138. st. 2. toč. 2. do 5. i  toč. 7. istoga Zakona, padaju na teret proračunskih sredstava Suda.

Obrazloženje

1. MUP PU Primorsko-goranska Rijeka-Prva policijska postaja Rijeka, broj: 211-07/23-5/26413 dostavila je 25.rujna 2023.  ovom Sudu optužni prijedlog protiv okrivljenika Saše Lebara zbog djela prekršaja pravno i činjenično pobliže opisanog u izreci ove presude. 
2.Na glavnu raspravu zakazanu za 25.svibnja 2026. nije pristupio uredno pozvani okrivljenik niti je opravdao svoj izostanak. 
2.1.Glavna rasprava je održana i  bez prisutnosti okrivljenika shodno odredbama čl. 167. st. 3. Prekršajnog zakona, budući je sud mišljenja da ispitivanje istog nije potrebno niti je od utjecaja na zakonito i pravilno donošenje presude, obzirom na dokaze u spisu iz kojih se može nedvojbeno utvrditi da je okrivljenik počinio prekršaj za koji se tereti  kao i krivnja okrivljenika te budući je okrivljeniku uručena Obavijest sukladno odredbi čl. 109. a Prekršajnog zakona u kojoj između ostalog stoji da se rasprava može održati i donijeti odluka o prekršaju i u njihovoj odsutnosti.  
3. U dokaznom postupku u svojstvu svjedoka ispitan je Lučano Korlević  koji je u svom iskazu naveo da se sijeća događaja od 13. srpnja 2023. u 10:00 sati u Lošinjskoj ulici u kojoj da inače živi, i koja da je slijepa ulica, kada da je pred njegovo vozilo u alkoholiziranom stanju stao Saša Lebar, koji da mu nije  dao da prođe sa vozilom, da je tražio da mu da 5 € da bi ga pustio da prođe , a u jednom trenutku da je čak legao na pod, a prije toga da se je naslonio na njegovo vozilo  ne puštajući ga da prođe, da ga je  i psovao : "J… ti mater, srpsku",  Policiju da je pozvao liječnik koji 
tamo živi te da su policajci odradili svoj posao, a nakon odlaska policije isti da mu je opet  prišao jer da je vidio gdje živi ali da je nakon toga otišao. 

3.1. U dokaznom dijelu postupka izvršen je uvid u materijalnu dokumentaciju koja prileži spisu  naredbu o određivanju mjere opreza serijski broj 00934621, zapisnik o ispitivanju osumnjičenika, zapisnik o ispitivanju svjedoka Lučana Korlevića, izvješće o uhićenju, zapisnik o ispitivanju prisutnosti alkohola, serijski broj 02159791

Sud je izvršio uvid i u izvadak Ministarstva pravosuđa RH, Odjela za prekršajne evidencije na ime Ivana Babića  od 25.svibnja 2026. te je utvrdio da je isti prekršajno nekažnjavan. 
[bookmark: _Hlk231906851]4. Odredbom članka 13. Zakona o prekršajima protiv javnog reda i mira propisano je tko se ja javnom mjestu tuče, svađa, viče ili na drugi način remeti javni red i mir  kaznit će se za prekršaj novčanom kaznom u iznosu od 20,00 do 100,00 eur ili kaznom zatvora do 30 dana.
5.Na temelju ovako provedenog postupka te iskaza saslušanog svjedoka koji u svom iskazu nije naveo da bi okrivljenik na javnom mjestu vikao i galamio već da mu je okrivljenik prepriječio put i tražio novac za prolazak pritom ga psujući Sud je nije mogao sa  sigurnošću utvrditi da bi okrivljenik bio  odgovoran za djelo prekršaja opisano u optužnom prijedlogu. 

6.Kako je za osuđujuću presudu potrebno s potpunom izvjesnošću utvrditi da je okrivljenik počinio prekršaj koji mu se stavlja na teret, te kako se odluka o prekršajnoj odgovornosti može temeljiti samo na činjenici koja je nedvojbeno dokazana, sukladno načelu in dubio pro reo, temeljem članka 182. točka 3. Prekršajnog zakona, okrivljenik se oslobađa od optužbe. 
7. Budući da je okrivljenik oslobođen od optužbe ne snosi troškove postupka već isti padaju na teret proračunskih sredstava suda u skladu sa odredbom čl. 140.st. 2. Prekršajnog Zakona.   			
Slijedom navedenoga, odlučeno je kao u izreci ove presude.



Rijeka, 27.svibnja 2026.

Viša sudska savjetnica							Sutkinja
Bernarda Pešut, v.r.                                                                	Melita Šimić, v.r.
          




  


Uputa o pravnom lijeku: 

	Protiv ove presude stranke imaju pravo žalbe u roku od 8 dana od dana dostave prijepisa presude. Žalba se podnosi Općinskom sudu u Rijeci, Prekršajni odjel, u dva istovjetna primjerka, a o žalbi odlučuje nadležni Sud. 



Presuda se dostavlja: 

1/ Okrivljeniku
2/ Tužitelju 

